pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ข่าวดีผู้สูงอายุ! “จุรินทร์” ให้คืนเบี้ยยังชีพซ้ำซ้อน จ่ายเงินช่วยตามบัตรสวัสดิการแห่งรัฐให้ผู้สูงอายุ 4.7 ล้านคน ขยายโครงการพักหนี้คนแก่อีก 6 เดือนถึง มีค. 65
วันศุกร์ที่ 30 กรกฎาคม 2564
ข่าวดีผู้สูงอายุ! “จุรินทร์” ให้คืนเบี้ยยังชีพซ้ําซ้อน จ่ายเงินช่วยตามบัตรสวัสดิการแห่งรัฐให้ผู้สูงอายุ 4.7 ล้านคน ขยายโครงการพักหนี้คนแก่อีก 6 เดือนถึง มีค. 65
ข่าวดีผู้สูงอายุ! “จุรินทร์” ให้คืนเบี้ยยังชีพซ้ําซ้อน จ่ายเงินช่วยตามบัตรสวัสดิการแห่งรัฐให้ผู้สูงอายุ 4.7 ล้านคน ขยายโครงการพักหนี้คนแก่อีก 6 เดือนถึง มีค. 65
วันที่ 30 ก.ค.64 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่าที่ประชุมคณะกรรมการผู้สูงอายุแห่งชาติ (กผส.) ซึ่งมีนายจุรินทร์ ลักษณวิศิษฏ์ รองนายกรัฐมนตรีเป็นประธาน ได้มีการหารือเรื่องการดูแลผู้สูงอายุภายใต้สถานการณ์ปัจจุบันและการขับเคลื่อนสังคมผู้สูงอายุไทย โดยมีมติดังนี้
1. เห็นชอบแนวทางการจ่ายเงินสงเคราะห์เพื่อการยังชีพแก่ผู้สูงอายุที่มีรายได้น้อยที่ได้รับสิทธิจากโครงการบัตรสวัสดิการแห่งรัฐ โดยเป็นการจ่ายย้อนหลังให้แก่ผู้มีสิทธิ์จํานวน 4.7 ล้านคน รายละเอียดคือ
-ปีงบประมาณ 2563 จ่ายเงินสงเคราะห์ตั้งแต่เดือน มิ.ย.-ก.ย. อัตรา 100บาท/เดือน สําหรับผู้สูงอายุที่มีรายได้ไม่เกิน 30,000 บาทต่อปี และอัตรา 50บาท/เดือน สําหรับผู้สูงอายุที่มีรายได้มากกว่า 30,000 บาทต่อปี แต่ไม่เกิน 1 แสนบาทต่อปี
-ปีงบประมาณ 2564 เป็นอัตราเช่นเดียวกับปีก่อน จ่ายเดือนเว้นเดือน (6 งวด) เริ่มตั้งแต่ตุลาคม 2563
2. เรื่องการรับเบี้ยยังชีพผู้สูงอายุซ้ําซ้อนกับสวัสดิการอื่นที่เคยเป็นประเด็นก่อนหน้า ที่ประชุมมีมติตามคําวินิจฉัยของสํานักงานคณะกรรมการกฤษฎีกา คือ 1) คืนเงินที่เรียกเก็บจากผู้สูงอายุที่รับเงินซ้ําซ้อนกับสวัสดิการอื่น ซึ่งมีจํานวนประมาณ 1.5 หมื่นราย และมอบหมายให้กระทรวงมหาดไทยและกระทรวงการคลังหาแนวทางดําเนินการให้แล้วเสร็จภายในหนึ่งเดือน หลัง ครม. พิจารณาเห็นชอบมติดังกล่าว 2) ถอนฟ้องหรือระงับการบังคับคดีในกรณีองค์กรปกครองส่วนท้องถิ่นได้มีการดําเนินคดีเรียกคืนเบี้ยยังชีพผู้สูงอายุไปแล้ว และ 3) แต่งตั้งคณะอนุกรรมการกําหนดนโยบายเบี้ยยังชีพผู้สูงอายุ ประกอบด้วยผู้ทรงคุณวุฒิด้านต่าง ๆ เพื่อศึกษาแนวทางการกําหนดนโยบายและหลักเกณฑ์ในการจ่ายเบี้ยยังชีพฯ แบบใหม่ให้มีประสิทธิภาพและครอบคลุมทุกมิติ
3) เห็นชอบขยายเวลาการพักชําระหนี้ของลูกหนี้กองทุนผู้สูงอายุ ต่อไปอีก 6 เดือน จากที่จะหมดเวลาในเดือน 30 ก.ย.ปีนี้ ไปจนถึง 31 มี.ค. 2565
4) เห็นชอบแผนปฏิบัติการด้านผู้สูงอายุ ระยะที่ 3 (พ.ศ. 2566 - 2580) พร้อมรับสังคมสูงวัยแบบสมบูรณ์ ซึ่งประกอบแผนฯ ย่อย 1) เตรียมความพร้อมของประชากรก่อนวัยสูงอายุ 2) ยกระดับคุณภาพชีวิตผู้สูงอายุทุกมิติอย่างทั่วถึงและเป็นธรรม 3) ปฏิรูปและบูรณาการระบบบริหารเพื่อรองรับสูงวัยอย่างมีคุณภาพ 4) เพิ่มศักยภาพการวิจัยการพัฒนาเทคโนโลยีและนวัตกรรมรองรับสังคมสูงวัย
ทั้งนี้ นายจุรินทร์ยังได้กล่าวว่า คณะกรรมการผู้สูงอายุแห่งชาติมีความห่วงใยและขอเป็นกําลังใจให้แก่ผู้สูงอายุในช่วงสถานการณ์โควิด-19 และจะกําชับให้ทุกหน่วยงานที่เกี่ยวข้องกับการแก้ปัญหาการแพร่ระบาดของโรคฯ ให้การดูแลผู้สูงอายุเป็นกรณีพิเศษ
รัฐบาลไทย-ข่าวทำเนียบรัฐบาล-โฆษกฯ รัฐบาล เผย นายกรัฐมนตรีชมสาธารณสุขไทยตอบสนองอย่างรวดเร็ว ปรับมาตรการรับมือ “โอไมครอน” แม้ยังไม่ติดเชื้อภายในประเทศ พร้อม สนับสนุนการลงทุน ดัน GDP ของประเทศเพิ่มขึ้น
วันพฤหัสบดีที่ 2 ธันวาคม 2564
โฆษกฯ รัฐบาล เผย นายกรัฐมนตรีชมสาธารณสุขไทยตอบสนองอย่างรวดเร็ว ปรับมาตรการรับมือ “โอไมครอน” แม้ยังไม่ติดเชื้อภายในประเทศ พร้อม สนับสนุนการลงทุน ดัน GDP ของประเทศเพิ่มขึ้น
โฆษกฯ รัฐบาล เผย นายกรัฐมนตรีชมสาธารณสุขไทยตอบสนองอย่างรวดเร็ว ปรับมาตรการรับมือ “โอไมครอน” แม้ยังไม่ติดเชื้อภายในประเทศ พร้อม สนับสนุนการลงทุน ดัน GDP ของประเทศเพิ่มขึ้น สอดคล้องการทําให้งบประมาณภาครัฐเพิ่มขึ้น
วันที่ 2 ธ.ค. 64 เวลา 11.00 น. ณ สโมสรทหารบก นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมให้สัมภาษณ์ภายหลังการมอบรางวัลรัฐบาลดิจิทัล “DG Award 2021” ชื่นชมหน่วยงานที่ดูแลด้านสาธารณสุขของไทยที่ควบคุมโรคไวรัสโควิด-19 ในประเทศได้อย่างดี หลังได้รับแจ้งเตือนการระบาดของเชื้อโควิด-19 สายพันธุ์ใหม่ “โอไมครอน” ที่รุนแรง ถึงแม้ว่าจะยังไม่มีรายงานการติดเชื้อในประเทศไทย แต่ได้ปรับมาตรการป้องกันภายในประเทศทันที อย่างไรก็ตาม ปัจจุบันเชื้อสายพันธุ์เก่าก็ยังคงมีการระบาด ดังนั้น ทุกคนต้องระมัดระวังรักษาสุขภาพตนเอง โดยเฉพาะอย่างยิ่งขอให้ประชาชนมั่นใจเข้ารับการฉีดให้มากขึ้น ไม่ควรเห็นว่ามีเชื้อตัวใหม่ระบาดจึงรอวัคซีนตัวใหม่
นายกรัฐมนตรี กล่าวถึงสถานการณ์เศรษฐกิจโดยทั่วไปว่า รัฐบาลต้องการรักษาเศรษฐกิจเดิมให้ได้มากที่สุด พร้อมกับการสร้างเศรษฐกิจใหม่ เพื่อจะพลิกโฉมประเทศไทยให้เดินไปข้างหน้าในโลกยุค New Normal โดยให้ความสําคัญในเรื่องการส่งเสริมการลงทุน ต้องปรับรูปแบบกระบวนการทางกฎหมาย ปรับรูปแบบสิทธิประโยชน์ของ BOI ปรับโครงสร้างภาษีเรื่องการลงทุนในส่วนของกระทรวงการคลัง เพื่อสร้างแรงจูงใจให้มีการลงทุนทั้งในประเทศโดยคนไทยเอง และส่งเสริมธุรกิจข้ามชาติที่จะเข้ามาลงทุนในประเทศไทย รวมถึงผู้ที่มีศักยภาพสูงจากต่างประเทศที่เข้ามาทํางานในประเทศไทยซึ่งจะช่วยให้เศรษฐกิจเดินหน้าได้เร็วขึ้น ยืนยันว่า จะไม่ให้มีผลกระทบกับการทํางานของคนไทยโดยเด็ดขาด เพื่อให้ GDP ของประเทศเพิ่มขึ้น ซึ่งจะได้สอดคล้องกับการทําให้งบประมาณภาครัฐเพิ่มขึ้น และจะต้องวางแผนลดการขาดดุลให้มากที่สุดเพื่อเอื้อต่อการลงทุน ทั้งนี้ มีหลายประเทศที่มีความสนใจจะเข้ามาลงทุนในประเทศไทย จากศักยภาพของไทยที่มีอยู่แล้ว ไม่ควรทําลายศักยภาพของประเทศลงด้วยปัญหาการทําลายความสงบเรียบร้อยภายในประเทศ ต้องพัฒนาทั้งหมดไปสู่ความทันสมัย โดยเฉพาะด้านการเกษตร การพาณิชย์ การลงทุนในธุรกิจใหม่ หรืออุตสาหกรรมใหม่ ที่จะเกิดขึ้นในหลาย ๆ พื้นที่ด้วย
-------------------------
รัฐบาลไทย-ข่าวทำเนียบรัฐบาล-สำนักงานการบินพลเรือนแห่งประเทศไทยเร่งตรวจสอบกรณีพบอากาศยานบินต่ำพื้นที่เกาะคราม จังหวัดชลบุรี
วันเสาร์ที่ 19 กุมภาพันธ์ 2565
สํานักงานการบินพลเรือนแห่งประเทศไทยเร่งตรวจสอบกรณีพบอากาศยานบินต่ําพื้นที่เกาะคราม จังหวัดชลบุรี
มีความเสี่ยงส่งผลต่อความปลอดภัยของผู้อยู่ในบริเวณใกล้เคียง
สํานักงานการบินพลเรือนแห่งประเทศไทย (กพท.) กระทรวงคมนาคม เร่งดําเนินการตรวจสอบกรณีปรากฏคลิปอากาศยานบินต่ําหลายครั้งใกล้เรือโดยสารบริเวณเกาะคราม ซึ่งมีความเสี่ยงส่งผลต่อความปลอดภัยของผู้อยู่ในบริเวณใกล้เคียง และอาจฝ่าฝืนกฎการบินคลิปเหตุการณ์ดังกล่าว ผู้ถ่ายคลิประบุว่าเกิดขึ้นบริเวณเกาะคราม อําเภอสัตหีบ จังหวัดชลบุรี เมื่อวันที่ 12 กุมภาพันธ์ เวลาประมาณ 16.00 น. โดยคาดว่าเป็นเครื่องบินส่วนตัวที่ทําการบินลงต่ําหลายครั้งในบริเวณทะเลและมีเรือโดยสารลอยลําอยู่กพท.ในฐานะผู้ออก และกํากับดูแลใบอนุญาตผู้ประจําหน้าที่นักบิน รับทราบเรื่องแล้วและกําลังอยู่ระหว่างการตรวจสอบว่าผิดกฎการบินหรือไม่ คาดจะสามารถเรียกผู้บังคับอากาศยานลําดังกล่าวเข้าสอบสวนรวมถึงตรวจร่างกาย หากพบว่ากระทําความผิดจริงอาจส่งผลต่อใบอนุญาตผู้ประจําหน้าที่ประเภทนักบิน ทั้งนี้ การตรวจสอบโดย กพท.สามารถดําเนินการได้ทันทีโดยไม่จําเป็นต้องมีผู้ร้องเรียน ซึ่งไม่ตรงกับที่มีผู้กล่าวอ้างในสื่อออนไลน์ว่าการสอบสวนนั้นจะดําเนินการได้ต่อเมื่อมีผู้ร้องเรียนมายัง กพท.ก่อนเท่านั้นอย่างไรก็ตาม การแจ้งหรือร้องเรียนให้ กพท.ทราบถึงพฤติการณ์ที่อาจส่งผลกระทบต่อความปลอดภัยทางการบินรวมทั้งสวัสดิภาพของประชาชน ถือเป็นเรื่องจําเป็นและเป็นประโยชน์ในการกํากับดูแลให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-รองปลัดฯ วรวรรณ เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม
วันพุธที่ 15 ธันวาคม 2564
รองปลัดฯ วรวรรณ เป็นประธานเปิดโครงการสัมมนา  เสริมสร้างความรู้ เพิ่มพลังการขับเคลื่อนองค์กรคุณธรรม
นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา  เสริมสร้างความรู้ เพิ่มพลังการขับเคลื่อนองค์กรคุณธรรม ครั้งที่ 1
รองปลัดฯ วรวรรณ เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม
วันนี้ (14 ธันวาคม 2564) นางวรวรรณ ชิตอรุณ รองปลัดกระทรวงอุตสาหกรรม เป็นประธานเปิดโครงการสัมมนา เสริมสร้างความรู้ เพิ่มพลังการขับเคลื่อนองค์กรคุณธรรม ครั้งที่ 1 จัดโดย ศูนย์ปฏิบัติการต่อต้านการทุจริต กระทรวงอุตสาหกรรม เพื่อรับทราบแนวทางการขับเคลื่อนคุณธรรม จริยธรรมของหน่วยงานภาครัฐ และแนวทางการจัดทําแบบรายงานการประเมินองค์กรคุณธรรมประจําปีงบประมาณ พ.ศ. 2565 ของหน่วยงานในสังกัดกระทรวงอุตสาหกรรม โดยมี ข้าราชการ และเจ้าหน้าที่ หน่วยงานในสังกัดกระทรวงอุตสาหกรรม เข้าร่วมสัมมนา ณ โรงแรม เดอะ เบอร์เคลีย์ ประตูน้ํา กรุงเทพฯ
รัฐบาลไทย-ข่าวทำเนียบรัฐบาล-บขส. กลับมาเปิดเดินรถเส้นทางระหว่างประเทศ มุกดาหาร-สะหวันนะเขตแล้ว หลัง สปป.ลาว ประกาศเปิดด่านชายแดน
วันจันทร์ที่ 9 พฤษภาคม 2565
บขส. กลับมาเปิดเดินรถเส้นทางระหว่างประเทศ มุกดาหาร-สะหวันนะเขตแล้ว หลัง สปป.ลาว ประกาศเปิดด่านชายแดน
สั่งทุกฝ่ายเตรียมความพร้อมอํานวยความสะดวกประชาชนเดินทางในช่วงวันหยุดยาวสุดสัปดาห์นี้ แนะผู้โดยสารสมัครสมาชิก บขส.Card รับส่วนลด 5% และรับคะแนนสะสมคูณ
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด กระทรวงคมนาคม เปิดเผยว่า ในช่วงสุดสัปดาห์นี้ เป็นวันพืชมงคลและวันวิสาขบูชา ซึ่งเป็นวันหยุดยาวติดต่อกัน คาดว่าจะมีประชาชนเดินทาง (เที่ยวไป-กลับ) มากกว่าช่วงเวลาปกติที่มีผู้โดยสารใช้บริการ ประมาณวันละ 40,000 คน ดังนั้นเพื่อเตรียมความพร้อมในการอํานวยความสะดวกและรองรับการเดินทางของประชาชน จึงได้สั่งการไปยังเจ้าหน้าที่ทุกฝ่ายให้เตรียมพร้อมอํานวยความสะดวกประชาชน และให้เข้มงวดในการดูแลความปลอดภัยทั้งในสถานีขนส่งผู้โดยสาร และรถโดยสาร รวมทั้งให้ปฏิบัติตามมาตรการสาธารณสุข เพื่อเฝ้าระวังและป้องกันการแพร่ระบาดของโรคติดเชื่อไวรัส COVID-19 ทั้งนี้ ปัจจุบัน บริษัท ขนส่ง จํากัด (บขส.) เปิดให้บริการเดินรถเส้นทางภาคเหนือ จํานวน 14 เส้นทาง 40 เที่ยววิ่ง ภาคตะวันออกเฉียงเหนือและภาคตะวันออก จํานวน 24 เส้นทาง 54 เที่ยววิ่ง และเส้นทางภาคใต้ จํานวน 13 เส้นทาง 36 เที่ยววิ่ง ซึ่งผู้ใช้บริการสามารถเช็คข้อมูลการเดินทาง และจองตั๋ว บขส. ผ่านช่องทางออนไลน์ Application E-Ticket และ Website บขส. www.transport.co.th หรือสอบถามข้อมูลการเดินทางเพิ่มเติมได้ที่ Call Center 1490 เรียก บขส.ตลอด 24 ชั่วโมง
สําหรับการเปิดเดินรถเส้นทางระหว่างประเทศ หลังจากทาง สปป.ลาว ได้ผ่อนผันการเข้าออกบริเวณด่านชายแดน ล่าสุด บขส. ได้กลับมาเปิดให้บริการเดินรถเส้นทางสายที่ 4 จังหวัดมุกดาหาร - สะหวันนะเขต แล้ว ตั้งแต่วันนี้ (9 พฤษภาคม 2565) เป็นต้นไป โดยจะเดินรถผ่านสะพานมิตรภาพไทย - ลาว แห่งที่ 2 ระยะทาง 17 กิโลเมตร ใช้เวลาประมาณ 1 ชั่วโมง ค่าโดยสาร 45 บาท ส่วนเส้นทางระหว่างประเทศอื่น ๆ บขส. ยังคงหยุดการเดินรถชั่วคราว แต่คาดว่าจะสามารถทยอยเปิดให้บริการได้ในเร็ว ๆ นี้
กรรมการผู้จัดการใหญ่ บขส. กล่าวเพิ่มเติมว่า เพื่อช่วยแบ่งเบาภาระค่าใช้จ่ายในการเดินทาง บขส. ขอเชิญชวนผู้ใช้บริการ สมัครสมาชิก บขส. Card เพื่อรับสิทธิ์ส่วนลดค่าโดยสาร 5% เมื่อซื้อตั๋วโดยสาร บขส. ณ ช่องจําหน่ายตั๋วของ บขส. ทั่วประเทศ หรือผ่านทางออนไลน์ Application : E-ticket , Website บขส. (สําหรับลูกค้าสมาชิก บขส. Card ที่จองตั๋วออนไลน์ เดินทางระหว่างวันที่ 12 - 16 พฤษภาคม 2565 จะได้รับแต้มสะสมคูณ 2 ทันที) สอบถามรายละเอียดโปรโมชันต่าง ๆ เพิ่มเติมได้ที่ งานการตลาดและลูกค้าสัมพันธ์ โทร. 0-2537-8737 ทุกวันจันทร์ - ศุกร์ ในเวลาทําการ นอกจากนี้ เมื่อจองตั๋วและชําระค่าตั๋วโดยสาร บขส. ผ่านเคาน์เตอร์เซอร์วิส ในร้าน 7-Eleven ทุกสาขาทั่วประเทศ จะได้รับสิทธิ์ซื้อ Package Viu Premium 1 เดือน แถมฟรี 1 เดือน ในราคา 99 บาท และหากซื้อตั๋วโดยสาร บขส. ผ่านเคาน์เตอร์เซอร์วิส จะได้รับเพิ่ม M-Stamp มูลค่า 5 บาท โปรโมชันเริ่มตั้งแต่วันนี้ ถึง 23 มิถุนายน 2565
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม รับมอบถุงยังชีพ 1,000 ถุงจาก บีทีเอส กรุ๊ป หวังช่วยเทาทุกข์ชาวบ้าน พร้อมกำชับ ผบ.เรือนจำเฝ้าระวังอย่าให้น้ำทะลักเข้าคุก
วันพุธที่ 29 กันยายน 2564
รัฐมนตรีว่าการกระทรวงยุติธรรม รับมอบถุงยังชีพ 1,000 ถุงจาก บีทีเอส กรุ๊ป หวังช่วยเทาทุกข์ชาวบ้าน พร้อมกําชับ ผบ.เรือนจําเฝ้าระวังอย่าให้น้ําทะลักเข้าคุก
รัฐมนตรีว่าการกระทรวงยุติธรรม รับมอบถุงยังชีพ 1,000 ถุงจาก บีทีเอส กรุ๊ป หวังช่วยเทาทุกข์ชาวบ้าน พร้อมกําชับ ผบ.เรือนจําเฝ้าระวังอย่าให้น้ําทะลักเข้าคุก หวั่นเกิดโรคระบาด จี้ยุติธรรมจังหวัด เร่งทํางานเชิงรุกช่วยประชาชน
เมื่อเวลา 15.30 น. ที่กระทรวงยุติธรรม นายสมศักดิ์ เทพสุทิน รัฐมนตรีว่าการกระทรวงยุติธรรม พร้อมด้วย ว่าที่ ร.ต.ธนกฤต จิตรอารีย์รัตน์ เลขานุการ รมว.ยุติธรรม น.ส.ณัฐธ์ภัสส์ ยงใจยุทธ ผู้ช่วย รมว.ยุติธรรม นายชูศักดิ์ คีรีมาศทอง ส.ส.สุโขทัย พรรคพลังประชารัฐ และนพ.ไตรยฤทธิ์ เตมหิวงศ์ ผู้ตรวจราชการกระทรวงยุติธรรม​รับมอบถุงยังชีพ 1,000 ถุง จากนายคีรี กาญจนพาสน์ ประธานกรรมการ บริษัท บีทีเอส กรุ๊ป โฮลดิ้งส์ จํากัด (มหาชน) และพ.ต.อ.สุชาติ วงศ์อนันต์ชัย ที่ปรึกษาประธานกรรมการบริษัท บีทีเอส กรุ๊ป โฮลดิ้งส์ จํากัด (มหาชน)นายรังสิน กฤตลักษณ์ ผู้อํานวยการใหญ่สายปฏิบัติการ บมจ. บีทีเอส กรุ๊ปฯและอดีตอธิบดีกรมราชทัณฑ์ โดยในถุงยังชีพประกอบด้วย ข้าวสาร บะหมี่กึ่งสําเร็จรูป นมกล่อง ปลากระป๋อง ชุดยาเบื้องต้น หน้ากากอนามัย เจลแอลกอฮอล์ สเปรย์กันยุง และน้ําดื่ม 200 แพ็ค เพื่อนําไปช่วยเหลือผู้ประสบภัย
นายสมศักดิ์ กล่าวว่า ถุงยังชีพชุดนี้ตนจะนําไปแจกจ่ายช่วยเหลือชาวบ้านที่เดือดร้อน โดยจากสถานการณ์อุทกภัยทั่วประเทศ มีพื้นที่หลายแห่งประสบปัญหา และต้องเฝ้าระวังน้ําท่วมฉับพลัน โดยกรมป้องกันและบรรเทาสาธารณภัย (ป.ภ.) รายงานสถานการณ์ ข้อมูลคาดการณ์และแจ้งเตือนภัย พื้นที่เฝ้าระวังน้ําท่วมฉับพลัน และน้ําป่าไหลหลาก เช่น สุโขทัย ตาก กําแพงเพชร เพชรบูรณ์ นครสวรรค์ ลพบุรี อยุธยา ชัยภูมิ นครราชสีมา จันทบุรี ตราด และพังงา นอกจากนี้ยังมีถนนและสะพานหลายแห่งถูกน้ําพัดจนชํารุด โดยในส่วนของกระทรวงยุติธรรมได้กําชับ ผู้บัญชาการเรือนจําทั่วประเทศ เฝ้าระวังและเตรียมความพร้อมในการป้องกันอย่าให้น้ําไหลทะลักเข้าท่วมเรือนจํา เพราะขณะนี้มีการระบาดของโควิด-19 อยู่แล้ว หากน้ําไหลท่วมเข้าไปอีกจะทําให้เกิดความยากลําบากในการดูแลผู้ต้องขัง และอาจจะมีโรคระบาดอื่นๆตามมาได้
"ในส่วนของ สํานักงานยุติธรรมจังหวัด ขอให้เร่งดูแลสอดส่องช่วยเหลือประชาชน ประสานงานกับหน่วยงานต่างๆ สอบถามว่าให้ช่วยเหลือตรงไหนอย่างไรบ้าง หากมีอะไรที่ทําได้เลยก็ขอให้รีบลงมือทํา เพราะประชาชนในหลายพื้นที่กําลังเดือดร้อนอย่างหนัก เราต้องทํางานเชิงรุกเข้าถึงให้ประชาชน ตามนโยบาย ยุติธรรมเชิงรุก สร้างสุขให้ประชาชน"นายสมศักดิ์ กล่าว
รัฐบาลไทย-ข่าวทำเนียบรัฐบาล-ไม่ต้องกังวล! ก๊าซออกซิเจน มีเพียงพอ
วันพุธที่ 28 กรกฎาคม 2564
ไม่ต้องกังวล! ก๊าซออกซิเจน มีเพียงพอ
....
จากสถานการณ์แพร่ระบาดโรคโควิด-19 ส่งผลให้มีจํานวนผู้ติดเชื้อเพิ่มสูงขึ้นนั้น อาจจะส่งผลกระทบต่อการผลิตก๊าซออกซิเจนทางการแพทย์หรือขาดตลาด
.
ล่าสุด กระทรวงอุตสาหกรรม ได้ประสานไปยังกลุ่มก๊าซอุตสาหกรรมไม่ว่าจะเป็น สมาคมก๊าซอุตสาหกรรมสยาม โรงงานผู้บรรจุก๊าซ และผู้ผลิตภาชนะบรรจุก๊าซ ต่างยืนยันว่า ภาพรวมศักยภาพการผลิตก๊าซของโรงงานยังมีเพียงพอที่จะรองรับกับความต้องการของประชาชนได้
.
โดยภาพรวมทั้งประเทศ มีกําลังการผลิตรวมทั้งหมด 1,860 ตันต่อวัน จากจํานวนโรงงาน 15 โรงงาน และหากมีกรณีฉุกเฉินสามารถเพิ่มกําลังการผลิตออกซิเจนได้ถึง 2,200 ตันต่อวัน
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-ประกาศ ขสมก. ประจำวันที่ 7 สิงหาคม 2564​ พบพนักงานติดเชื้อไวรัส COVID-19 จำนวน​ 29 ราย
วันเสาร์ที่ 7 สิงหาคม 2564
ประกาศ ขสมก. ประจําวันที่ 7 สิงหาคม 2564​ พบพนักงานติดเชื้อไวรัส COVID-19 จํานวน​ 29 ราย
ประกาศ ขสมก. ประจําวันที่ 7 สิงหาคม 2564​ พบพนักงานติดเชื้อไวรัส COVID-19 จํานวน​ 29 ราย
1) พนักงานเก็บค่าโดยสารรถปรับอากาศ สาย 62 เพศหญิง อายุ 55 ปี
2) พนักงานเก็บค่าโดยสารรถปรับอากาศ สาย 79 เพศหญิง อายุ 44 ปี
3) พนักงานเก็บค่าโดยสารรถธรรมดา สาย 7 เพศชาย อายุ 58 ปี
4) พนักงานเก็บค่าโดยสารรถธรรมดา สาย 7 ก เพศหญิง อายุ 31 ปี
5) พนักงานขับรถโดยสารธรรมดา สาย 7 ก เพศชาย อายุ 36 ปี
6) พนักงานเก็บค่าโดยสารรถธรรมดา สาย 131 เพศหญิง อายุ 43 ปี
7) พนักงานเก็บค่าโดยสารรถปรับอากาศ สาย 20 เพศหญิง อายุ 37 ปี
8) พนักงานขับรถโดยสารธรรมดา สาย 65 เพศชาย อายุ 46 ปี
9) พนักงานเก็บค่าโดยสารรถธรรมดา สาย 7 ก เพศหญิง อายุ 38 ปี
10) พนักงานเก็บค่าโดยสารรถปรับอากาศ สาย 79 เพศหญิง อายุ 38 ปี
11) พนักงานเก็บค่าโดยสารรถธรรมดา สาย 84 เพศหญิง อายุ 24 ปี
12) พนักงานขับรถโดยสารธรรมดา สาย 47 เพศชาย อายุ 50 ปี
13) พนักงานเก็บค่าโดยสารรถธรรมดา สาย 47 เพศหญิง อายุ 53 ปี
14) พนักงานเก็บค่าโดยสารรถธรรมดา สาย 131 เพศหญิง อายุ 58 ปี
15) พนักงานสารสนเทศ (GPS) อู่กําแพงเพชร เขตการเดินรถที่ 8 เพศชาย อายุ 52 ปี
16) พนักงานขับรถโดยสารธรรมดา สาย 72 เพศชาย อายุ 27 ปี
17) พนักงานขับรถโดยสารปรับอากาศ สาย 49 เพศหญิง อายุ 58 ปี (ปัจจุบันปฏิบัติหน้าที่ช่วยงานธุรการ ณ อู่กําแพงเพชร เนื่องจากพนักงานป่วยเป็นโรคมะเร็ง)
18) พนักงานเก็บค่าโดยสารรถปรับอากาศ สาย 49 เพศหญิง อายุ 43 ปี
19) พนักงานขับรถโดยสารปรับอากาศ สาย 36 เพศชาย อายุ 35 ปี
20) พนักงานขับรถโดยสารปรับอากาศ สาย 142 เพศชาย อายุ 46 ปี
21) พนักงานเก็บค่าโดยสารรถธรรมดา สาย 88 เพศหญิง อายุ 23 ปี
22) พนักงานบัญชีค่าโดยสาร ระดับ 2 อู่กัลปพฤกษ์ เขตการเดินรถที่ 5 เพศชาย อายุ 50 ปี
23) นายท่าอู่คลองเตย เขตการเดินรถที่ 4 เพศชาย อายุ 52 ปี
24) พนักงานขับรถโดยสารปรับอากาศ สาย 509 เพศชาย อายุ 52 ปี
25) พนักงานเก็บค่าโดยสารรถปรับอากาศ สาย 25 เพศหญิง อายุ 56 ปี
26) นายท่าปล่อยรถโดยสาร สาย 2 เพศชาย อายุ 60 ปี อู่เอราวัณ
27) พนักงานขับรถโดยสารธรรมดา สาย 2 เพศชาย อายุ 26 ปี
28) พนักงานวิทยุสื่อสาร ระดับ 2 อู่สวนสยาม เขตการเดินรถที่ 8 เพศหญิง อายุ 44 ปี
29) หัวหน้างานคดี สํานักกฎหมาย ฝ่ายบริหาร เพศหญิง อายุ 45 ปี
รัฐบาลไทย-ข่าวทำเนียบรัฐบาล-เปิดหลักเกณฑ์ช่วยเหลือเกษตรกรผู้ประสบภัยน้ำท่วม สูงสุด 30 ไร่/ครัวเรือน
วันเสาร์ที่ 16 ตุลาคม 2564
เปิดหลักเกณฑ์ช่วยเหลือเกษตรกรผู้ประสบภัยน้ําท่วม สูงสุด 30 ไร่/ครัวเรือน
....
กระทรวงเกษตรและสหกรณ์พร้อมช่วยเหลือเยียวยาพี่น้องเกษตรกรที่พื้นที่เพาะปลูกได้รับความเสียหายจากสถานการณ์น้ําท่วม/ภัยพิบัติอื่น ๆ ตามระเบียบกระทรวงการคลังฯ โดยจะต้องเป็นเกษตรกรที่ขึ้นทะเบียนกับกรมส่งเสริมการเกษตรก่อนเกิดภัยพิบัติ จึงจะได้รับการช่วยเหลือตามพื้นที่เสียหายจริง ครัวเรือนละไม่เกิน 30 ไร่ ดังนี้
.
✅ข้าว 1,340 บาทต่อไร่
✅พืชไร่และพืชผัก 1,980 บาทต่อไร่
✅ไม้ผลไม้ยืนต้นและอื่น ๆ 4,048 บาทต่อไร่
.
หลังจากที่ ผวจ. ได้ประกาศเขตการให้ความช่วยเหลือผู้ประสบภัยพิบัติกรณีฉุกเฉินแล้ว เกษตรกรต้องยื่นแบบขอรับการช่วยเหลือ (กษ 01) โดยให้ ผญบ./ กํานัน/อบต. หรือนายกเทศมนตรีรับรอง จากนั้นจะมีการตรวจสอบทะเบียนเกษตรกรและพื้นที่เสียหายจริง เพื่อช่วยเหลือตามขั้นตอนต่อไป
.
สอบถามเพิ่มเติมได้ที่ สนง.เกษตรจังหวัด หรือกรมส่งเสริมการเกษตร โทร. 02-579-0121 ถึง 27
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-การรถไฟฟ้าขนส่งมวลชนแห่งประเทศไทย ได้รับประกาศเกียรติคุณ Sustainability Disclosure Recognition การเปิดเผยข้อมูลความยั่งยืน ประจำปี 2564
วันเสาร์ที่ 18 ธันวาคม 2564
การรถไฟฟ้าขนส่งมวลชนแห่งประเทศไทย ได้รับประกาศเกียรติคุณ Sustainability Disclosure Recognition การเปิดเผยข้อมูลความยั่งยืน ประจําปี 2564
ดโดยสถาบันไทยพัฒน์ ณ หอศิลปวัฒนธรรมแห่งกรุงเทพมหานคร
นายถนอม รัตนเศรษฐ ผู้ช่วยผู้ว่าการการรถไฟฟ้าขนส่งมวลชนแห่งประเทศไทย (รฟม.) กระทรวมคมนาคม เป็นผู้แทน รฟม. รับมอบประกาศเกียรติคุณ Sustainability Disclosure Recognition ในงานประกาศผล Sustainability Disclosure Award ประจําปี 2564 จัดโดยสถาบันไทยพัฒน์ ณ หอศิลปวัฒนธรรมแห่งกรุงเทพมหานคร
การมอบรางวัลดังกล่าว สถาบันไทยพัฒน์จัดขึ้นเพื่อส่งเสริมให้บริษัทจดทะเบียนและองค์กรธุรกิจที่เป็นสมาชิกของ Sustainability Disclosure Community ได้ตระหนักและให้ความสําคัญกับการเผยแพร่ข้อมูลการดําเนินงาน ซึ่งครอบคลุมทั้งการดําเนินงานด้านเศรษฐกิจ สังคม สิ่งแวดล้อม หรือประเด็นด้าน ESG (Environmental, Social and Governance) นอกเหนือจากข้อมูลทางการเงิน ซึ่งแสดงถึงความยั่งยืนของธุรกิจ อันจะเป็นประโยชน์ ต่อกลุ่มผู้มีส่วนได้เสียของกิจการ และการตอบสนองต่อเป้าหมายการพัฒนาที่ยั่งยืน (SDGs) เป้าหมายที่ 12.6 ร่วมกัน โดยได้ทําการประเมินสถานะการเปิดเผยข้อมูลขององค์กรสมาชิกเพื่อมอบรางวัลการเปิดเผยข้อมูลความยั่งยืนประจําปี ในปีนี้มีองค์กรที่ได้รับรางวัลเกียรติคุณ Sustainability Disclosure Award 40 แห่ง ประกาศเกียรติคุณ Sustainability Disclosure Recognition 45 แห่ง และกิตติกรรมประกาศ Sustainability Disclosure Acknowledgement 20 แห่ง รวมทั้งสิ้น 105 รางวัล
ทั้งนี้ รายงานความยั่งยืนของ รฟม. ได้รับรางวัลจากงาน Sustainability Disclosure Award อย่างต่อเนื่องเป็นปีที่ 3 จากการจัดงานดังกล่าว ซึ่งเป็นรางวัลที่สร้างขวัญกําลังใจให้แก่องค์กรที่ดําเนินการเปิดเผยข้อมูลความยั่งยืนต่อสาธารณะและผู้มีส่วนได้ส่วนเสียที่เกี่ยวข้อง ติดตามข้อมูลข่าวสาร รฟม. เพิ่มเติมได้ที่เว็บไซต์ รฟม. www.mrta.co.th และเฟซบุ๊กแฟนเพจการรถไฟฟ้าขนส่งมวลชนแห่งประเทศไทย หรือ Call Center รฟม. โทร. 0 2716 4044
รัฐบาลไทย-ข่าวทำเนียบรัฐบาล-สถิติส่งออกยางพาราไทย ขยายตัวเพิ่มขึ้น 61.6% คาดการณ์ ปี'65 ยังเติบโตได้ต่อเนื่อง
วันเสาร์ที่ 16 เมษายน 2565
สถิติส่งออกยางพาราไทย ขยายตัวเพิ่มขึ้น 61.6% คาดการณ์ ปี'65 ยังเติบโตได้ต่อเนื่อง
.....
กระทรวงพาณิชย์ เผยสถิติการส่งออกยางพารา ซึ่งเป็นสินค้าเกษตรส่งออกอันดับที่ 2 ของไทย รองจากผลไม้สดแช่เย็นแช่แข็ง โดยมีมูลค่าส่งออกในปี 2564 อยู่ที่ 175,978 ล้านบาท หรือเติบโต 61.6% ซึ่งส่งออกสินค้าในรูปของยางแท่ง น้ํายางข้น และยางแผ่นดิบ มีอัตราการเติบโตที่ร้อยละ 88.3 ,24.1 และ 74.5 ตามลําดับ ชี้ให้เห็นถึงการขยายตัวและนับเป็นปีทองของยางพาราไทย มีปัจจัยสําคัญของการเติบโตมาจาก 3 ปัจจัยหลัก
1. ความต้องการในตลาดโลกที่เพิ่มสูงขึ้นในช่วงการระบาดของโรคโควิด-19 ส่งผลให้ความต้องการถุงมือยาง เพิ่มสูงขึ้นทั่วโลก
2. พฤติกรรมการเดินทางที่เปลี่ยนมาใช้รถยนต์ส่วนเพิ่มขึ้น ทําให้การใช้ยางจึงเพิ่มสูงขึ้นตามไปด้วย
3. การฟื้นตัวของเศรษฐกิจโลกในช่วงครึ่งหลังของปี 2564 ส่งผลให้ความต้องการวัตถุดิบยางพาราในภาคอุตสาหกรรมเพิ่มขึ้น
.
และคาดว่าในช่วงครึ่งแรกของปีนี้ การส่งออกยางพาราของไทยจะยังเติบโตเพิ่มขึ้นต่อเนื่อง แม้จะเผชิญความท้าทายจากแนวโน้มการระบาดของโรคโควิด-19 ที่เริ่มลดลง และสต็อกถุงมือยางที่ยังคงอยู่ในปริมาณสูง แต่ยังมีปัจจัยบวกจากปริมาณน้ํายางในช่วงต้นปีของมาเลเซียหมดลง รวมถึงยางพาราในอินโดนีเซียประสบปัญหาโรคใบร่วง ทําให้ขายสู่ตลาดโลกลดลง และการเติบโตของตลาดรถยนต์ในสหรัฐฯ ทําให้ความต้องการยางทั่วโลกเพิ่มสูงขึ้น คาดว่าปัจจัยเหล่านี้ จะช่วยให้การส่งออกยางพาราของไทยขยายตัวได้ดีในปี 2565
#ไทยคู่ฟ้า #ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” สั่งการ ศธ.-สธ.-มท.เตรียมแผนเผชิญเหตุ โควิด-19 พร้อมรับ เปิดเรียน-ทำงาน onsite วอนทุกฝ่าย อย่านิ่งนอนใจ การ์ดอย่าตก
วันศุกร์ที่ 4 กุมภาพันธ์ 2565
โฆษกรัฐบาลเผย “นายกฯ” สั่งการ ศธ.-สธ.-มท.เตรียมแผนเผชิญเหตุ โควิด-19  พร้อมรับ เปิดเรียน-ทํางาน onsite วอนทุกฝ่าย อย่านิ่งนอนใจ การ์ดอย่าตก
โฆษกรัฐบาลเผย “นายกฯ” สั่งการ ศธ.-สธ.-มท.เตรียมแผนเผชิญเหตุ โควิด-19  พร้อมรับ เปิดเรียน-ทํางาน onsite วอนทุกฝ่าย อย่านิ่งนอนใจ การ์ดอย่าตก
วันที่ 4 ก.พ. 65 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า สืบเนื่องจากสถานการณ์ผู้ติดเชื้อโควิด-19 ในปัจจุบันอยู่ในภาวะที่ยังทรงตัวและยังมีการควบคุมได้ดี อย่างไรก็ดี ในสัปดาห์หน้าหลาย ๆ หน่วยงานทั้งภาครัฐและเอกชนจะเริ่มมีการเข้ามาทํางานที่สถานที่ตั้งหรือออฟฟิศ ขณะเดียวกันเริ่มมีการหารือจากกระทรวงศึกษาธิการในการเตรียมความพร้อมเพื่อเปิดให้มีการเรียนการสอนในโรงเรียนหรือ onsite ในโรงเรียนที่มีความพร้อมมากขึ้น ทั้งนี้ พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ขอให้ทุกฝ่ายเตรียมความพร้อม และยังคงปฏิบัติตามมาตรการด้านสาธารณสุขอย่างเคร่งครัด นอกจากนี้ยังได้มีการสั่งการให้หน่วยงานที่เกี่ยวข้องเร่งระดมหารือเตรียมความพร้อม บูรณาการการทํางาน ระหว่างหน่วยงานที่เกี่ยวข้อง อาทิ กระทรวงศึกษาธิการ กระทรวงมหาดไทย และกระทรวงสาธารณสุข เพื่อเตรียมพร้อมแผนเผชิญเหตุ รวมทั้งเตรียมแนวทาง มาตรการ และการดําเนินการเพื่อรองรับสถานการณ์การแพร่ระบาดของโควิด-19 อีกด้วย
ทั้งนี้ กระทรวงศึกษาธิการ มีการรายงานว่าขณะนี้ ครูและบุคลากรทางการศึกษาได้มีการฉีดวัคซีนเข็มแรกไป 99% และเข็ม 2 กว่า 80% เช่นเดียวกับนักเรียนในกลุ่มอายุ 12-17 ปี 11 เดือน 29 วันที่ได้ฉีดวัคซีนเข็มแรกและเข็ม 2 ไปแล้วกว่า 80% ซึ่งโรงเรียนที่จะเปิดทําการเรียน onsite ได้นั้น ต้องได้รับการอนุญาตจากคณะกรรมการโรคติดต่อจังหวัด นอกจากนี้ยังขอความร่วมมือปฏิบัติตามมาตรการป้องกันอย่างเคร่งครัด ไม่ว่าจะเป็น 6 มาตรการหลัก (DMHC-RC) 6 มาตรการเสริม (SSE-CQ) 7 มาตรการเข้มงวด และการจัดทําแผนเผชิญเหตุ ด้านกระทรวงสาธารณสุขได้มีการเร่งระดมฉีดวัคซีนไฟเซอร์ เป็นวัคซีนในกุล่ม mRNA โดยวัคซีนที่จะนํามาฉีดให้เด็ก จะคํานึงถึงประสิทธิภาพและความปลอดภัยเป็นสําคัญ ซึ่งกระทรวงมหาดไทย ก็จะทํางานประสานโดยผ่านกลไกของ ศบค. ในแต่ละจังหวัดเพื่อจับตาดูสถานการณ์การแพร่ระบาดของโควิด-19 ในแต่ละพื้นที่อีกด้วย
สําหรับตัวเลขผู้ติดเชื้อโควิด-19 วันนี้ มีรายงานจํานวนผู้ติดเชื้อโควิด-19 รวม 9,909 ราย จําแนกเป็น ผู้ป่วยจากในประเทศ 9,721 รายผู้ป่วยมาจากต่างประเทศ 188 ราย ผู้ป่วยสะสม 252,197 ราย (ตั้งแต่ 1 มกราคม 2565) หายป่วยกลับบ้าน 7,827 ราย หายป่วยสะสม 198,415 ราย (ตั้งแต่ 1 มกราคม 2565) ผู้ป่วยกําลังรักษา 86,473 ราย และเสียชีวิต 22 ราย
“แม้ว่าสถานการณ์ผู้ติดเชื้อโควิด-19 ในปัจจุบันอยู่ในภาวะที่ยังทรงตัวก็ตาม นายกรัฐมนตรีขอให้ทุกฝ่ายยังป้องกันตนเองตามมาตรการสาธารณสุขอย่างเคร่งครัด หมั่นตรวจ ATK และสังเกตเฝ้าระวังอาการ อย่างสม่ําเสมอ ซึ่งในส่วนของการบริหารจัดการของภาครัฐนั้นก็มีการสั่งการให้หน่วยงานที่เกี่ยวข้องเตรียมแผนรองรับเผชิญเหตุ หารือ และเตรียมความพร้อมในทุกด้าน ทั้งนี้ ก็เพื่อให้ประชาชนสามารถก้าวข้ามผ่านไปสู่การใช้ชีวิต และทํางานอย่างปกติได้ในที่สุด” นายธนกร กล่าว
รัฐบาลไทย-ข่าวทำเนียบรัฐบาล-นายกฯ ห่วงใยคนไทยในยูเครน รัฐบาลเตรียมพร้อมจัดเครื่องบินเช่าเหมาลำหากจำเป็นต้องอพยพ
วันพฤหัสบดีที่ 24 กุมภาพันธ์ 2565
นายกฯ ห่วงใยคนไทยในยูเครน รัฐบาลเตรียมพร้อมจัดเครื่องบินเช่าเหมาลําหากจําเป็นต้องอพยพ
นายกฯ ห่วงใยคนไทยในยูเครน รัฐบาลเตรียมพร้อมจัดเครื่องบินเช่าเหมาลําหากจําเป็นต้องอพยพ
วันที่ 24 กุมภาพันธ์ 2565 นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มีความห่วงใยคนไทยที่อยู่ในยูเครน โดยกระทรวงการต่างประเทศรายงานว่า ได้กําหนดแผนอพยพคนไทยไว้พร้อมแล้ว หากเกิดสถานการณ์ฉุกเฉินจะใช้เครื่องบินเช่าเหมาลํา แต่หากมีการปิดน่านฟ้าจะจัดรถรับคนไทยข้ามแดนไปยังประเทศโปแลนด์
กระทรวงการต่างประเทศได้รายงานถึงสถานการณ์ในยูเครนเป็นระยะๆ เพื่อให้นายกรัฐมนตรีได้รับทราบสถานการณ์อย่างใกล้ชิด ด้วยความห่วงใยคนไทยที่อยู่ในยูเครนซึ่งทางสถานเอกอัครราชทูต ณ กรุงวอร์ซอ ประเทศโปแลนด์ ได้ติดต่อสื่อสารกับกลุ่มคนไทยอย่างต่อเนื่อง เพื่อเตรียมความพร้อมในการแก้ไขสถานการณ์อย่างทันท่วงทีหากมีเหตุจําเป็น รวมทั้ง ได้สอบถามความเป็นอยู่ของชาวไทยและให้เตรียมพร้อมในการให้ความช่วยเหลือ ขณะนี้ได้กําหนดแผนการว่าจะใช้เครื่องบินเช่าเหมาลําอพยพคนไทยจากยูเครนโดยตรง ส่วนกรณีน่านฟ้าปิด จะอพยพคนไทยมารวมกัน เพื่อเดินทางข้ามแดนโดยรถต่อไปยังกรุงวอร์ซอ ประเทศโปแลนด์ เพื่อขึ้นเครื่องบินเช่าเหมาลํากลับไทย และกรณีสุดท้ายคือ ทางการไทยจะจัดเครื่องบินเช่าเหมาลําไปรับคนไทยที่ยูเครน หรือ กรุงวอซอร์ ซึ่งการบินไทย และกองทัพอากาศ ได้ร่วมเตรียมการไว้พร้อมแล้ว
ทั้งนี้ คนไทยสามารถติดต่อขอความช่วยเหลือได้ที่ สถานเอกอัครราชทูต ณ กรุงวอร์ซอ ประเทศโปแลนด์ หมายเลข +48-696-642-348 (24 ชม.) หรือ E-mail : thaiconsularwarsaw@thaiemb.pl
รัฐบาลไทย-ข่าวทำเนียบรัฐบาล-​PM and spouse chairs floral offering ceremony to bless Her Majesty the Queen
วันจันทร์ที่ 6 มิถุนายน 2565
​PM and spouse chairs floral offering ceremony to bless Her Majesty the Queen
​PM and spouse chairs floral offering ceremony to bless Her Majesty the Queen
June 3, 2022, at 19.19 hrs, at Sanam Luang Royal Plaza, Bangkok, Prime Minister and Defense Minister Gen. Prayut Chan-o-cha, together with spouse Assoc. Prof. Naraporn Chan-o-cha, presided over the ceremony of homage offering and glory praising in celebration of Her Majesty the Queen’s birthday anniversary on June 3, 2022. Attending the ceremony were the House Speaker, President of the Supreme Court, the Senate, and constitutional organizations and spouses, cabinet members and spouses, high-level government officials, military, police, civilians, private and people sectors.
The Prime Minister and all the participants took their position, paid homage to Her Majesty’s portrait, and presented traditional cone-shaped floral and homage offerings before delivering a commemorative speech to praise Her Majesty the Queen. He, then, led all the participants to bow and pay homage to Her Majesty’s portrait again, followed by singing the Royal Anthems to complete the ceremony.
รัฐบาลไทย-ข่าวทำเนียบรัฐบาล-เข้าแล้ววันนี้! เงินเยียวยา ม.33 ใน 16 จังหวัดสีแดงเข้ม
วันศุกร์ที่ 20 สิงหาคม 2564
เข้าแล้ววันนี้! เงินเยียวยา ม.33 ใน 16 จังหวัดสีแดงเข้ม
....
กระทรวงแรงงานเผย วันนี้ (20 ส.ค.) ผู้ประกันตน ม.33 ใน 16 จังหวัด (กาญจนบุรี ตาก นครนายก นครราชสีมา ประจวบคีรีขันธ์ ปราจีนบุรี เพชรบุรี เพชรบูรณ์ ระยอง ราชบุรี ลพบุรี สมุทรสงคราม สระบุรี สิงห์บุรี สุพรรณบุรี อ่างทอง) จํานวน 361,939 ราย จะได้รับเงินช่วยเหลือตามมาตรการเยียวยากลุ่มแรงงานและผู้ประกอบการที่ได้รับผลกระทบจากโควิด-19 ในพื้นที่ควบคุมสูงสุดและเข้มงวด (สีแดงเข้ม) ผ่านบัญชีพร้อมเพย์เลขบัตรประชาชน คนละ 2,500 บาท
.
ส่งผลให้ขณะนี้ รัฐบาลได้โอนเงินเข้าบัญชีผู้ประกันตน ม.33 ครบทั้ง 29 จังหวัดแล้ว เพื่อบรรเทาความเดือดร้อน ลดภาระค่าครองชีพและค่าใช้จ่ายในช่วงสถานการณ์โรคโควิด-19
.
แต่หากผู้ประกันตน ม.33 รายใด พบว่าเงินยังไม่เข้าบัญชี ขอให้เช็กข้อมูลตนเองว่าได้ผูกพร้อมเพย์เลขบัตรประชาชนแล้วหรือยัง จากนั้นให้รีบติดต่อธนาคารโดยด่วน หรือสามารถตรวจสอบข้อมูลได้ที่www.sso.go.th
.
สอบถามข้อมูลเพิ่มเติมได้ที่ สายด่วนกระทรวงแรงงาน 1506 ตลอด 24 ชั่วโมง
#ไทยคู่ฟ้า#รวมไทยสร้างชาติ#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-กรมทางหลวง รับรางวัล Prime Minister Road Safety Awards
วันพุธที่ 25 พฤษภาคม 2565
กรมทางหลวง รับรางวัล Prime Minister Road Safety Awards
จากท่านนายกรัฐมนตรีด้านถนนปลอดภัยต่อเนื่องปีที่ 3
วันนี้ (25 พฤษภาคม 2565) นายสราวุธ ทรงศิวิไล อธิบดีกรมทางหลวง และนายพรเทพ พรหมสุวรรณ์ หัวหน้างานอํานวยความปลอดภัย แขวงทางหลวงสุราษฎร์ธานีที่ 3 (เวียงสระ) กระทรวงคมนาคม เข้ารับรางวัล Prime Minister Road Safety Awards ด้านถนนปลอดภัยจากพลเอกประยุทธ์ จันทร์โอชา นายกรัฐมนตรี จากงานสัมมนาวิชาการระดับชาติ เรื่องความปลอดภัยทางถนน ครั้งที่ 15 "ทศวรรษใหม่ วิถีใหม่ ขับขี่ปลอดภัยต้องมาก่อน" New decade, New normal, Safe driving is priority ซึ่งจัดขึ้นโดยศูนย์อํานวยความปลอดภัยทางถนน สํานักงานกองทุนสนับสนุนการสร้างเสริมสุขภาพ ภาคีเครือข่ายการป้องกันอุบัติเหตุทางถนน ณ ศูนย์ประชุมวายุภักษ์ โรงแรมเซ็นทรา บายเซ็นทารา ศูนย์ราชการและคอนเวนชั่นเซ็นเตอร์ แจ้งวัฒนะ กรุงเทพมหานคร
ในการนี้ นายสราวุธ ทรงศิวิไล อธิบดีกรมทางหลวง เป็นผู้แทนกรมทางหลวง (ทล.) รับรางวัล Prime Minister Road Safety Awards ด้านถนนปลอดภัยต่อเนื่องเป็นปีที่ 3 และนายพรเทพ พรหมสุวรรณ์ หัวหน้างานอํานวยความปลอดภัย แขวงทางหลวงสุราษฎร์ธานีที่ 3 (เวียงสระ) ได้รับรางวัลจากการส่งผลงานคัดเลือกในหัวข้อ “การดําเนินงานป้องกันและลดอุบัติเหตุทางถนน” โดย ทล. มุ่งหวังเพื่อให้เกิดกลไกการบริหารจัดการความเสี่ยงทางกายภาพถนนระดับพื้นที่และระดับจังหวัดแบบมีส่วนร่วมระหว่างหน่วยงานที่รับผิดชอบด้านถนนกับพหุภาคีเครือข่ายและชุมชนทั้งในเชิงป้องกัน (Road Safety Audit) และเชิงแก้ไข รวมทั้งสามารถแก้ไขปัญหาจุดเสี่ยง/จุดอันตรายแบบเบื้องต้นได้สําเร็จโดยใช้งบบํารุงปกติและใช้เวลาอันสั้น พร้อมผลักดันให้เกิดการแก้ไขปัญหาแบบถาวร สามารถช่วยแก้ไขปัญหาการเกิดอุบัติเหตุลงได้ ลดการสูญเสียชีวิตและทรัพย์สิน
รัฐบาลไทย-ข่าวทำเนียบรัฐบาล-"กฐินพระราชทานของกระทรวงกลาโหม ประจำปี ๒๕๖๔"
วันพฤหัสบดีที่ 18 พฤศจิกายน 2564
"กฐินพระราชทานของกระทรวงกลาโหม ประจําปี ๒๕๖๔"
ในวาระที่ พระบาทสมเด็จพระปรเมนทรรามาธิบดีศรีสินทรมหาวชิราลงกรณ พระวชิรเกล้าเจ้าอยู่หัว ทรงมีพระมหากรุณาธิคุณโปรดเกล้าโปรดกระหม่อมพระราชทานผ้าพระกฐินให้กระทรวงกลาโหมนําไปถวายพระสงฆ์จําพรรษา ณ วัดนางนองวรวิหาร
ถนนวุฒากาศ แขวงบางค้อ เขตจอมทอง กรุงเทพฯ ในวันพุธที่ ๑๗ พฤศจิกายน ๒๕๖๔ เวลา ๑๔.๓๐ นาฬิกา โดยมี พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เป็นประธานในพิธี โดยกระทรวงกลาโหมขอถวายปัจจัยสี่ อันควรแก่สมณะบริโภคเพื่อบํารุงพระอารามเป็นมูลค่า จํานวน ๕,๐๑๐,๙๙๙ บาท และมอบอุปกรณ์การศึกษาให้กับโรงเรียนวัดนางนอง (พิพัฒน์) มูลค่า ๑๐๐,๘๕๘ บาท และโรงเรียนอนุบาลวัดนางนอง มูลค่า ๕๖,๒๘๐.- บาท นับเป็นพระมหากรุณาธิคุณและเป็นสิริมงคลอันใหญ่หลวงแก่บรรดาข้าราชการ พนักงานราชการ และลูกจ้างของกระทรวงกลาโหม
สําหรับวัดนางนองวรวิหาร เป็นพระอารามหลวงชั้นตรี ชนิดวรวิหาร สันนิษฐานว่ามีมาตั้งแต่กรุงศรีอยุธยา ในสมัยพระเจ้าเสือ(พ.ศ.๒๒๔๕ - ๒๒๕๒) ต่อมาในสมัยรัชกาลที่ ๓ แห่งกรุงรัตนโกสินทร์ได้โปรดปฏิสังขรณ์พระอาราม ภายหลังปฏิสังขรณ์แล้วเสร็จ จึงได้รับสถาปนาเป็นพระอารามหลวง โดยภายในพระอุโบสถ มีองค์พระพุทธมหาจักรพรรดิ พระประธานปางมารวิชัย ประดิษฐานอยู่บนฐานชุกชีปั้นลายปิดทองประดับกระจก ถือเป็นงานประติมากรรมชิ้นเยี่ยมในรัชสมัยพระบาทสมเด็จพระนั่งเกล้าเจ้าอยู่หัว มีประวัติสําคัญคือได้มีการนํามงกุฎของพระพุทธรูปที่วัดนางนองไปประดิษฐานยังยอดของตรีศูลพระปรางค์วัดอรุณราชวราราม ภายหลังจึงมีการสร้างถวายคืนให้ในรัชกาลของพระองค์
รัฐบาลไทย-ข่าวทำเนียบรัฐบาล-สธ.เผยยาโมลนูพิราเวียร์รักษาโควิดอาการเล็กน้อย-ปานกลางได้ผลดี
วันพุธที่ 6 ตุลาคม 2564
สธ.เผยยาโมลนูพิราเวียร์รักษาโควิดอาการเล็กน้อย-ปานกลางได้ผลดี
กระทรวงสาธารณสุขเผย "ยาโมลนูพิราเวียร์" รักษาโควิด 19 อาการเล็กน้อยถึงปานกลางได้ผลดี ช่วยลดการนอนโรงพยาบาลและป้องกันการเสียชีวิต เมื่อได้รับยาภายใน 5 วัน เชิญผู้เชี่ยวชาญพิจารณาข้อมูลและแนวทางการใช้ คาดนําเข้ามาใช้ได้สิ้นปีนี้
กระทรวงสาธารณสุขเผย "ยาโมลนูพิราเวียร์" รักษาโควิด 19 อาการเล็กน้อยถึงปานกลางได้ผลดี ช่วยลดการนอนโรงพยาบาลและป้องกันการเสียชีวิต เมื่อได้รับยาภายใน 5 วัน เชิญผู้เชี่ยวชาญพิจารณาข้อมูลและแนวทางการใช้คาดนําเข้ามาใช้ได้สิ้นปีนี้ พร้อมเตรียมศึกษาใช้เพื่อป้องกันหลังสัมผัสผู้ติดเชื้อ
วันนี้ (6 ตุลาคม 2564) ที่ศูนย์แถลงข่าวสถานการณ์โรคติดเชื้อไวรัสโคโรนา 2019 กระทรวงสาธารณสุข จ.นนทบุรี นายแพทย์สมศักดิ์ อรรฆศิลป์ อธิบดีกรมการแพทย์ แถลงข่าวความคืบหน้ายาต้านไวรัสโควิด 19"ยาโมลนูพิเวียร์" ว่า ยาโมลนูพิราเวียร์เป็นยาต้านไวรัส มีกลไกออกฤทธิ์ยับยั้งการแบ่งตัวของเชื้อไวรัสโควิด 19 ได้เกือบทุกสายพันธุ์ที่มีอยู่ในปัจจุบัน ทั้งสายพันธุ์ดั้งเดิม เดลตา แกมมา หรือมิว ทั้งนี้ จากการศึกษาวิจัยแบบ MOVE-IN Trial ในผู้ป่วยอาการหนักพบว่าไม่ได้ผล แต่การศึกษาแบบ MOVE-OUT Trial ในผู้ป่วยอาการเล็กน้อยถึงปานกลางที่ไม่ได้รับวัคซีน และมีปัจจัยเสี่ยงต่อการเกิดอาการรุนแรงอย่างน้อย 1 ปัจจัย ได้แก่ ภาวะอ้วน อายุมากกว่า 60 ปี เบาหวาน โรคหัวใจ และโรคมะเร็ง โดยให้ยาภายใน 5 วันตั้งแต่เริ่มมีอาการ พบว่าได้ผลดี
"จากการศึกษาผู้ป่วยในระยะที่ 3 จํานวน 775 ราย แบ่งเป็นกลุ่มได้รับยาโมลนูพิราเวียร์ 385 ราย ขนาด 800 มิลลิกรัม วันละ 2 เวลาเช้าและเย็น เป็นเวลา 5 วัน และกลุ่มได้ยาหลอก 377 ราย พบว่า ผู้ป่วยที่ได้รับยาโมลนูพิราเวียร์ลดความเสี่ยงนอนโรงพยาบาลลงร้อยละ 50 และไม่มีผู้เสียชีวิต แต่การศึกษายังไม่ครอบคลุมถึงกลุ่มหญิงตั้งครรภ์และในเด็ก" นายแพทย์สมศักดิ์กล่าว
นายแพทย์สมศักดิ์กล่าวต่อว่า การนําเข้ามาใช้ในประเทศไทยนั้น ต้องรอบริษัทผู้ผลิตขึ้นทะเบียนใช้ในกรณีฉุกเฉินกับ อย.สหรัฐฯ ก่อน แล้วจึงมาขึ้นทะเบียนกับ อย.ประเทศไทย คาดว่าจะนําเข้ามาได้จริงในช่วงธันวาคม 2564 - มกราคม 2565 โดยบริษัทคิดราคาตามลักษณะรายได้ของแต่ละประเทศ ซึ่งประเทศไทยอยู่ในกลุ่มประเทศรายได้ปานกลางก็จะซื้อได้ในราคาถูกกว่าประเทศรายได้สูง สําหรับการนํามาใช้ขณะนี้ได้เชิญผู้เชี่ยวชาญมาร่วมพิจารณาข้อมูลยาโมลนูพิราเวียร์ว่าจะนํามาใช้แทนยาฟาวิพิราเวียร์ หรือใช้ควบคู่หรือใช้ร่วมกันเป็นสูตรคอกเทล นอกจากนี้ ยังมีโครงการ MOVE-AHEAD หรือการศึกษายาโมลนูพิราเวียร์ในการป้องกันการติดเชื้อในผู้ที่สัมผัสกับผู้ติดเชื้อหรือผู้ป่วยโควิดแล้ว เป็นลักษณะของยา PEP ที่รับประทานเพื่อป้องกันโดยจะศึกษาในประเทศไทยในโรงพยาบาล 5 แห่ง ซึ่งมีโรงพยาบาลราชวิถีร่วมด้วย อยู่ระหว่างขออนุมัติคณะกรรมการจริยธรรมการวิจัยในคน คาดว่าจะทําการศึกษาได้ในเดือนธันวาคมนี้
*********************************** 6 ตุลาคม 2564
รัฐบาลไทย-ข่าวทำเนียบรัฐบาล-โฆษกรัฐบาลสวน “หญิงหน่อย” อย่างมงาย บริหารประเทศเป็นเรื่องของเหตุผลและหลักวิทยาศาสตร์ ไม่ใช่เรื่องเวรกรรม ชี้รัฐบาลจัดการราคาน้ำมันตามกลไกตลาด ล่าสุดประกาศลดราคาเบนซิน 3 บาท/ลิตร
วันพฤหัสบดีที่ 7 กรกฎาคม 2565
โฆษกรัฐบาลสวน “หญิงหน่อย” อย่างมงาย บริหารประเทศเป็นเรื่องของเหตุผลและหลักวิทยาศาสตร์ ไม่ใช่เรื่องเวรกรรม ชี้รัฐบาลจัดการราคาน้ํามันตามกลไกตลาด ล่าสุดประกาศลดราคาเบนซิน 3 บาท/ลิตร
โฆษกรัฐบาลสวน “หญิงหน่อย” อย่างมงาย บริหารประเทศเป็นเรื่องของเหตุผลและหลักวิทยาศาสตร์ ไม่ใช่เรื่องเวรกรรม ชี้รัฐบาลจัดการราคาน้ํามันตามกลไกตลาด ล่าสุดประกาศลดราคาเบนซิน 3 บาท/ลิตรแล้ว
วันที่ 7 กรกฎาคม 2565 นายธนกร วังบุญคงชนะ โฆษกประจําสํานักนายกรัฐมนตรี เปิดเผยถึงกรณีที่คุณหญิงสุดารัตน์ เกยุราพันธุ์ ประธานพรรคไทยสร้างไทย วิจารณ์ว่ารัฐบาลขึ้นราคาน้ํามัน สวนทางกับตลาดโลก และตัดพ้อเป็นกรรมของคนไทย ว่า คุณหญิงสุดารัตน์ฯ เคยเป็นถึงรัฐมนตรีน่าจะเข้าใจว่าการบริหารประเทศไม่ใช่เรื่องของเวรกรรม แต่เป็นเรื่องของเหตุผลและหลักวิทยาศาสตร์ ไม่เช่นนั้นรัฐบาลในอดีตก็คงสร้างเวรกรรมให้กับพี่น้องประชาชนไว้มากมาย จนที่สุดก็เอาตัวไม่รอดและยังให้ลูกน้องแบกรับกรรมแทนอีก ที่ผ่านมารัฐบาลจัดการกับราคาน้ํามันโดยยึดกลไกตลาดและปัจจัยภายในประเทศคู่ขนานกัน ซึ่งทิศทางราคาน้ํามันในตลาดโลกช่วงนี้มีความผันผวนสูง ปรับขึ้นและลงอยู่ตลอดเวลา และรัฐบาลยังต้องดูแลกองทุนน้ํามันที่เป็นเครื่องมือชดเชยราคาในช่วงที่ผ่านมาให้กับประชาชนด้วย ล่าสุด ปตท. และบางจาก ได้ประกาศปรับลดราคาขายปลีกกลุ่มเบนซิน 3.00 บาทต่อลิตร ยกเว้น E85 ลดลง 1.80 บาทต่อลิตร ในวันพรุ่งนี้ (8 ก.ค. 65) ตั้งแต่เวลา 05.00 น. เป็นต้นไป ซึ่งเป็นไปตามกลไกตลาดโลกและช่วยลดภาระให้กับประชาชน ส่วนกลุ่มดีเซลทุกชนิดยังคงเดิมเพราะกองทุนน้ํามันยังช่วยอุดหนุนอยู่ 5.56 บาทต่อลิตร หรือ 373 ล้านบาทต่อวัน และอุดหนุน LPG อีกวันละ 45 ล้านบาท
“คุณหญิงสุดารัตน์ฯ อย่างมงาย สร้างวาทกรรมให้ตัวเองดูดี หรือมองโลกในแง่ร้ายเกินไป เพราะรัฐบาลนี้ไม่เคยนิ่งนอนใจ มองเห็นถึงปัญหาและเร่งแก้ไขอยู่ตลอดเวลา ขณะที่พรรคไทยสร้างไทยและตัวประธานพรรคถนัดแต่จะคอยดิสเครดิตรัฐบาล หยิบข่าวมาใส่สีโจมตีให้ผู้อื่นเสียหาย โดยไม่ได้อธิบายรายละเอียดหรือข้อเท็จจริงที่ถูกต้องแก่สังคมเลย เช่นนี้แล้วพูดได้หรือไม่ว่าเป็นกรรมของคนไทยที่มีนักการเมืองแบบนี้” นายธนกร กล่าว
รัฐบาลไทย-ข่าวทำเนียบรัฐบาล-ไทย - มาเลเซีย เดินหน้าพัฒนา จ.ชายแดนใต้ ผลักดันโครงการ “สร้างสะพานข้ามแม่น้ำโก-ลก” อำนวยความสะดวก ปชช. 2 ประเทศ
วันพุธที่ 17 สิงหาคม 2565
ไทย - มาเลเซีย เดินหน้าพัฒนา จ.ชายแดนใต้ ผลักดันโครงการ “สร้างสะพานข้ามแม่น้ําโก-ลก” อํานวยความสะดวก ปชช. 2 ประเทศ
.....
ผลจากการประชุมร่วมไทยและมาเลเซีย ผ่านคณะกรรมาธิการร่วมว่าด้วยความร่วมมือทวิภาคี (เจซี) และคณะกรรมการว่าด้วยยุทธศาสตร์การพัฒนาร่วมสําหรับพื้นที่ชายแดนระดับรัฐมนตรี (เจดีเอส) เมื่อวันที่ 10 ส.ค. 65 พบว่า
.
ทั้งสองประเทศเห็นชอบแนวทางการพัฒนาร่วมกันที่ครอบคลุมทุกมิติ ทั้งนี้ จะมีการทําโรดแมปเพื่อให้บรรลุเป้าหมายต่าง ๆ ภายใต้กรอบเวลาที่ชัดเจนต่อไป โดยมีเป้าหมายว่าภายในปี 68 จะมีการมูลค่าการค้าที่ 3 หมื่นล้านดอลลาร์สหรัฐ พร้อมส่งเสริมการเดินทางของประชาชน การท่องเที่ยวโดยเฉพาะการท่องเที่ยวที่เป็นมิตรต่อชาวมุสลิม
.
นอกจากนี้ จะเร่งผลักดันการสร้างถนนเชื่อมต่อ “ด่านสะเดาแห่งใหม่ - บูกิตกายูฮิตัม” และการสร้างสะพานข้ามแม่น้ําโก-ลก 2 แห่ง สําหรับการก่อสร้างสะพานฯ นั้น ทั้งสองประเทศจะร่วมกันผลักดันให้เกิดผลสําเร็จอย่างเป็นรูปธรรมและเร็วที่สุด เพื่อประโยชน์ของประชาชนในการขนส่งการค้าชายแดน และกระตุ้นให้เกิดการท่องเที่ยวในพื้นที่ จ.ชายแดนภาคใต้ ต่อไป
.
อ่านเพิ่มเติม คลิกhttps://www.thaigov.go.th/news/contents/details/57992
#ไทยคู่ฟ้า#ร่วมต้านโควิด19
-------------------
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” แนะประชาชนพิจารณาประโยชน์ด้านสุขอนามัยของ “การสวมหน้ากาก” แม้ข้อกำหนดการผ่อนคลายสวมหน้ากากอนามัยให้เป็นไปตามความสมัครใจมีผลแล้ว
วันศุกร์ที่ 24 มิถุนายน 2565
โฆษกรัฐบาลเผย “นายกฯ” แนะประชาชนพิจารณาประโยชน์ด้านสุขอนามัยของ “การสวมหน้ากาก” แม้ข้อกําหนดการผ่อนคลายสวมหน้ากากอนามัยให้เป็นไปตามความสมัครใจมีผลแล้ว
โฆษกรัฐบาลเผย “นายกฯ” แนะประชาชนพิจารณาประโยชน์ด้านสุขอนามัยของ “การสวมหน้ากาก” แม้ข้อกําหนดการผ่อนคลายสวมหน้ากากอนามัยให้เป็นไปตามความสมัครใจมีผลแล้ว
วันนี้ (24 มิถุนายน 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากถึงประชาชนพิจารณาใช้ประโยชน์ด้านสุขอนามัยของการสวมหน้ากากอนามัย แม้ข้อกําหนดตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 (ฉบับที่ 46) ได้เผยแพร่ผ่านเว็บไซต์ราชกิจจานุเบกษา ให้ผ่อนคลายสวมหน้ากากอนามัย ให้เป็นไปตามความสมัครใจมีผลแล้ว อย่างไรก็ตาม การสวมหน้ากากอย่างถูกวิธี ตามข้อแนะนําของกระทรวงสาธารณสุข ยังคงมีประโยชน์ด้านสุขอนามัยในการป้องกันการแพร่และการรับเชื้อ ทั้งเชื้อโรคโควิด-19 รวมทั้งโรคติดเชื้อทางระบบทางเดินหายใจอื่นๆ ทําให้ตนเองและผู้อื่นมีความปลอดภัยด้านสุขภาพเพิ่มมากยิ่งขึ้น พร้อมกันนี้ นายกรัฐมนตรียังขอให้กระทรวงสาธารณสุขเร่งสร้างความรู้ ความเข้าใจแก่ประชาชน โดยเฉพาะกลุ่ม 608 โดยเฉพาะในพื้นที่จังหวัดที่จํานวนผู้ติดเชื้อโควิด-19 ยังสูง อาทิ กรุงเทพมหานคร ปทุมธานี อุบลราชธานี สมุทรปราการ เป็นกรณีพิเศษ เพื่อให้เข้ารับการฉีดวัคซีนเข็มกระตุ้น สร้างภูมิคุ้มกัน ลดการแพร่ระบาด ลดอาการป่วยหนัก และการเสียชีวิต จากข้อมูลกระทรวงสาธารณสุข รายงาน ภาพรวมการฉีดวัคซีนเข็มกระตุ้นได้เพียง 42.3 % ซึ่งยังห่างจากเป้าหมาย 60 %
สําหรับสถานการณ์การแพร่ระบาดของโควิด-19 วันนี้ พบผู้ติดเชื้อโควิด-19 รายใหม่ 2,313 ราย จําแนกเป็น ผู้ติดเชื้อในประเทศ 2,309 ราย และผู้ป่วยมาจากต่างประเทศ 4 ราย ผู้เสียชีวิต 16 ราย ผู้ที่กําลังรักษาตัว 22,458 ราย และมียอดผู้ที่หายป่วยกลับบ้านแล้ว 1,489 ราย ทําให้มียอดผู้ป่วย ยืนยันสะสมตั้งแต่ 1 ม.ค. 65 จํานวน 2,286,106 ราย จํานวนผู้ที่หายป่วยสะสมจํานวน 2,288,030 ราย จํานวนผู้ป่วยปอดอักเสบรักษาตัวอยู่ในโรงพยาบาล 602 ราย ขณะที่ภาพรวมการฉีดวัคซีนโควิด-19 สรุปจํานวนผู้ที่ได้รับได้รับวัคซีนสะสม ตั้งแต่ 28 ก.พ. 64 - 23 มิ.ย. 65 รวม 139,374,007 โดส ใน 77 จังหวัด แบ่งเป็นผู้ได้รับวัคซีนเข็มที่ 1 สะสม 56,936,693 โดส ผู้ได้รับวัคซีนเข็มที่ 2 สะสม 53,074,198 โดส ผู้ได้รับวัคซีนเข็มที่ 3 สะสม 25,422,035 โดส และผู้ได้รับวัคซีนเข็มที่ 4 สะสม 3,941,081 โดส
รัฐบาลไทย-ข่าวทำเนียบรัฐบาล-สธ.รับมอบ “กล่องห่วงใย” ดูแลผู้ป่วยโควิด HI/CI
วันศุกร์ที่ 27 สิงหาคม 2564
สธ.รับมอบ “กล่องห่วงใย” ดูแลผู้ป่วยโควิด HI/CI
กระทรวงสาธารณสุข รับมอบ “กล่องห่วงใย” 1,000 กล่อง จากบริษัท ทริปเปิลที บรอดแบนด์ จํากัด (มหาชน) เพื่อส่งมอบให้กับผู้ป่วยโควิด 19 ที่กักตัวที่บ้านและชุมชน ในพื้นที่ จ.นนทบุรี ปทุมธานี สระบุรี และสงขลา
กระทรวงสาธารณสุข รับมอบ “กล่องห่วงใย” 1,000 กล่อง จากบริษัท ทริปเปิลที บรอดแบนด์ จํากัด (มหาชน)เพื่อส่งมอบให้กับผู้ป่วยโควิด 19 ที่กักตัวที่บ้านและชุมชน ในพื้นที่ จ.นนทบุรี ปทุมธานี สระบุรี และสงขลา
วันนี้ (27 สิงหาคม 2564) นายแพทย์ณรงค์ สายวงศ์ รองปลัดกระทรวงสาธารณสุข พร้อมคณะผู้บริหาร รับมอบกล่องห่วงใย จํานวน 1,000 กล่อง จากคุณธีรศักดิ์ จีรอัศวพงษ์ กรรมการบริษัท ทริปเปิลที บรอดแบนด์จํากัด (มหาชน) หรือ 3BB ซึ่งภายในกล่องประกอบด้วย ยา เวชภัณฑ์ และอุปกรณ์ที่จําเป็น อาทิ ยาลดไข้ ยาอมแก้ไอยาฟ้าทะลายโจร หน้ากากอนามัย เครื่องวัดระดับออกซิเจน พร้อมถ่านขนาด 3A และปรอทวัดไข้ โดยกระทรวงสาธารณสุขจะเร่งดําเนินการจัดส่งถึงมือผู้ป่วยโควิดในกลุ่มสีเขียว ที่ไม่มีอาการหรือมีอาการเล็กน้อย 19 ที่เข้าระบบระบบกักตัวที่บ้าน (Home Isolation) และชุมชน/ศูนย์พักคอย (Community Isolation) ในจังหวัดนนทบุรี ปทุมธานี สระบุรี และสงขลา
******************************** 27 สิงหาคม 2564
รัฐบาลไทย-ข่าวทำเนียบรัฐบาล-สธ.รับมอบอุปกรณ์การแพทย์จาก อภ. สนับสนุนการดำเนินงานศูนย์ฉีดวัคซีน
วันอังคารที่ 22 มิถุนายน 2564
สธ.รับมอบอุปกรณ์การแพทย์จาก อภ. สนับสนุนการดําเนินงานศูนย์ฉีดวัคซีน
กระทรวงสาธารณสุข รับมอบเครื่องวัดความดันแบบสอดแขน จํานวน 18 เครื่อง มูลค่าเกือบล้านบาท จากองค์การเภสัชกรรม เพื่อสนับสนุนการดําเนินงานศูนย์ฉีดวัคซีนสถานีกลางบางซื่อและกระทรวงสาธารณสุข เผย อภ. นําเข้าวัคซีนซิโนแวคแล้วรวม 7.5 ล้านโดส
กระทรวงสาธารณสุข รับมอบเครื่องวัดความดันแบบสอดแขน จํานวน 18 เครื่อง มูลค่าเกือบล้านบาทจากองค์การเภสัชกรรม เพื่อสนับสนุนการดําเนินงานศูนย์ฉีดวัคซีนสถานีกลางบางซื่อและกระทรวงสาธารณสุขเผย อภ. นําเข้าวัคซีนซิโนแวคแล้วรวม 7.5 ล้านโดส และปลาย มิ.ย.เข้ามาอีก 2 ล้านโดส พร้อมจัดหายาฟาวิพิราเวียร์สํารองไว้รวมแล้วกว่า 5.4 ล้านเม็ด
วันนี้ (22 มิถุนายน 2564) ที่ห้องประชุมการบูร กระทรวงสาธารณสุข นายแพทย์เกียรติภูมิ วงศ์รจิตปลัดกระทรวงสาธารณสุข ในฐานะประธานกรรมการองค์การเภสัชกรรม พร้อมด้วยนายแพทย์วิฑูรย์ ด่านวิบูลย์ผู้อํานวยการองค์การเภสัชกรรม มอบเครื่องวัดความดันแบบสอดแขน จํานวน 18 เครื่อง โดยมอบให้ศูนย์ฉีดวัคซีนโควิดสถานีกลางบางซื่อ 16 เครื่อง และกระทรวงสาธารณสุข 2 เครื่อง รวมมูลค่า 945,500 บาท โดยมีนายแพทย์ณรงค์ สายวงค์ รองปลัดกระทรวงสาธารณสุข และนายแพทย์สุระ วิเศษศักดิ์ รองปลัดกระทรวงสาธารณสุข เป็นผู้รับมอบ
นายแพทย์เกียรติภูมิกล่าวว่า องค์การเภสัชกรรม เป็นรัฐวิสาหกิจในกํากับรัฐมนตรีว่าการกระทรวงสาธารณสุข เป็นองค์กรหลักที่ดําเนินการวิจัย พัฒนา ผลิต จัดหา สํารอง กระจายยา และเวชภัณฑ์ทางการแพทย์ สนับสนุนให้กับระบบสาธารณสุข เพื่อความมั่นคงทางยาและเวชภัณฑ์ของประเทศ โดยในสถานการณ์โรคโควิด 19 ได้ดําเนินการด้านวัคซีน ทั้งการวิจัยพัฒนาวัคซีนเพื่อผลิตใช้เองในประเทศ ขณะนี้อยู่ระหว่างการศึกษาวิจัยในมนุษย์ระยะที่ 1 และการจัดหาวัคซีนซิโนแวคสําหรับพื้นที่ที่เกิดการระบาดของโรค ก่อนที่จะได้รับวัคซีนหลักตามแผนจนถึงขณะนี้จัดหาแล้ว 10 ล็อต รวม 7.5 ล้านโดส และในปลายเดือนมิถุนายนนี้จะนําเข้าอีก 2 ล้านโดส รวมเป็น 9.5 ล้านโดส ทั้งนี้ ได้ฉีดวัคซีนให้กลุ่มเป้าหมายในพื้นที่ต่าง ๆ ครอบคลุมทั่วประเทศแล้ว ล่าสุดจนถึงวันที่ 21 มิถุนายน 2564 ฉีดวัคซีนซิโนแวคและแอสตร้าเซนเนก้า ทั้งเข็ม 1 และเข็ม 2 รวมกว่า 7.9 ล้านโดส
นอกจากนี้ ได้จัดหา สํารอง และกระจายยาฟาวิพิราเวียร์ (Favipiravir) สําหรับรักษาผู้ป่วยโรคโควิด 19 อย่างต่อเนื่อง ล่าสุดวานนี้ (21 มิถุนายน 2564) ได้นําเข้ามาสํารองในคลังเพิ่มไว้อีกรวม 3,000,024 เม็ด เมื่อรวมยาที่มีสํารองอยู่เดิมรวมเป็นทั้งสิ้น 5,435,319 เม็ด ทําให้มียาใช้ในการรักษาอย่างเพียงพอต่อเนื่อง ปัจจุบันมีอัตราการใช้ยานี้อยู่ประมาณ 70,000-80,000 เม็ด/วัน โดยได้จัดสรรไปสํารองและกระจายอยู่ในสถานพยาบาลต่างๆ ผ่านระบบของศูนย์ปฏิบัติการฉุกเฉินด้านการแพทย์และสาธารณสุข หรือ PHEOC และสํารองไว้ที่คลังของอภ. พร้อมเติมเข้าระบบของศูนย์ PHEOC เพื่อกระจายให้สถานพยาบาลทั่วประเทศทันที
********************************** 22 มิถุนายน 2564
รัฐบาลไทย-ข่าวทำเนียบรัฐบาล-มหาดไทย แจ้งทุกจังหวัดจัดทำสมุดลงนามถวายพระพรชัยมงคลบนหน้าหลักเว็บไซต์ของจังหวัด เนื่องในวันเฉลิมพระชนมพรรษา 12 สิงหาคม 2564 ระหว่างวันที่ 1 - 15 สิงหาคม 2564
วันเสาร์ที่ 31 กรกฎาคม 2564
มหาดไทย แจ้งทุกจังหวัดจัดทําสมุดลงนามถวายพระพรชัยมงคลบนหน้าหลักเว็บไซต์ของจังหวัด เนื่องในวันเฉลิมพระชนมพรรษา 12 สิงหาคม 2564 ระหว่างวันที่ 1 - 15 สิงหาคม 2564
มหาดไทย แจ้งทุกจังหวัดจัดทําสมุดลงนามถวายพระพรชัยมงคลบนหน้าหลักเว็บไซต์ของจังหวัด เนื่องในวันเฉลิมพระชนมพรรษา 12 สิงหาคม 2564 ระหว่างวันที่ 1 - 15 สิงหาคม 2564
ด้วยสํานักนายกรัฐมนตรี แจ้งว่า วันพฤหัสบดีที่ 12 สิงหาคม 2564 เป็นวันเฉลิมพระชนมพรรษาสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
เพื่อเป็นการแสดงความจงรักภักดีและสํานึกในพระมหากรุณาธิคุณ เนื่องในโอกาสวันเฉลิมพระชนมพรรษา 12 สิงหาคม 2564 กระทรวงมหาดไทยได้แจ้งไปยังทุกจังหวัดจัดทําสมุดลงนามถวายพระพรชัยมงคลอิเล็กทรอนิกส์ บนหน้าหลักเว็บไซต์ของจังหวัด ระหว่างวันที่ 1 - 15 สิงหาคม 2564 โดยงดการจัดให้มีกิจกรรมรวมกลุ่มของเจ้าหน้าที่และประชาชนเพื่อให้สอดคล้องกับมาตรการด้านสาธารณสุขในการป้องกันการแพร่ระบาดของโรคโควิด-19 ของศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (ศบค.)
รัฐบาลไทย-ข่าวทำเนียบรัฐบาล-ครม.อนุมัติจัดสรรอัตราข้าราชการตั้งใหม่ เพื่อนำไปกำหนดเป็นอัตรากำลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อำนวยการรักษาผลประโยชน์ของชาติทางทะเล (ศรชล.)
วันอังคารที่ 5 เมษายน 2565
ครม.อนุมัติจัดสรรอัตราข้าราชการตั้งใหม่ เพื่อนําไปกําหนดเป็นอัตรากําลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อํานวยการรักษาผลประโยชน์ของชาติทางทะเล (ศรชล.)
ครม.อนุมัติจัดสรรอัตราข้าราชการตั้งใหม่ เพื่อนําไปกําหนดเป็นอัตรากําลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อํานวยการรักษาผลประโยชน์ของชาติทางทะเล (ศรชล.) รวม 855 อัตรา งบประมาณด้านบุคลากรเพิ่มขึ้น 407.94 ล้านบาทต่อปี
วันที่5 เมษายน 2565 น.ส.ไตรศุลีไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) อนุมัติจัดสรรอัตราข้าราชการตั้งใหม่ เพื่อนําไปกําหนดเป็นอัตรากําลังแทนให้แก่ส่วนราชการที่ส่งข้าราชการไปปฏิบัติหน้าที่ในศูนย์อํานวยการรักษาผลประโยชน์ของชาติทางทะเล(ศรชล.) สํานักนายกรัฐมนตรี รวม 203 อัตรา ได้แก่ กรมเจ้าท่า 45 อัตรา, กรมทรัพยากรทางทะเลและชายฝั่ง 45 อัตรา, กรมประมง 45 อัตรา, กรมศุลกากร 45 อัตรา และกรมสวัสดิการและคุ้มครองแรงงาน 23 อัตรา ซึ่งทั้ง 5 หน่วยงาน จะมีงบประมาณค่าใช้จ่ายด้านบุคลากรสําหรับอัตราข้าราชการตั้งใหม่รวม 90.53 ล้านบาทต่อปี โดยกําหนดเงื่อนไขไม่ให้นําตําแหน่งดังกล่าวไปใช้ในภารกิจอื่น และไม่ใช้เพื่อเลื่อนระดับตําแหน่งหรือปรับปรุงการกําหนดตําแหน่งเป็นระดับสูงขึ้น รวมทั้งไม่ให้นําไปใช้สําหรับการบริหารทรัพยากรบุคคลในลักษณะเดียวกันกับกรอบอัตรากําลังปกติของส่วนราชการ
นอกจากนี้ครม.ยังอนุมัติจัดสรรอัตราข้าราชการทหารตั้งใหม่ เพื่อนําไปกําหนดเป็นอัตรากําลังแทนให้แก่กองทัพเรือ ที่ส่งข้าราชการทหารไปปฏิบัติหน้าที่ในศรชล. รวม 652 อัตรา โดยจะมีงบประมาณค่าใช้จ่ายด้านบุคคลสําหรับข้าราชการตั้งใหม่ของกองทัพเรือจํานวน 317.40 ล้านบาทต่อปี ซึ่งเมื่อรวมทั้งหมด 6 หน่วยงานจะมีอัตราข้าราชการตั้งใหม่เพื่อนําไปกําหนดเป็นอัตรากําลังแทนให้แก่ส่วนราชการจํานวน 855 อัตรา และงบประมาณด้านบุคลากรเพิ่มขึ้นรวม 407.94 ล้านบาทต่อปี
สําหรับศรชล.นั้น จัดตั้งขึ้นตามมาตรา 17 ของพระราชบัญญัติการรักษาผลประโยชน์ของชาติทางทะเล พ.ศ. 2562 มีฐานะเป็นส่วนราชการรูปแบบเฉพาะในสังกัดสํานักนายกรัฐมนตรี ภายใต้การบังคับบัญชาของนายกรัฐมนตรี มีภารกิจและขอบเขตความรับผิดชอบเกี่ยวกับการรักษาผลประโยชน์ของชาติทางทะเล มีลักษณะโครงสร้างแบบผสมผสานและการทํางานแบบเครือข่าย(Networking) ร่วมกับหน่วยงานที่เกี่ยวข้อง เน้นการบริหารงานแบบบูรณาการที่มีเป้าหมายการดําเนินการร่วมกันทั้งในเชิงภารกิจและเชิงพื้นที่ โดยกําหนดให้หน่วยงานของรัฐจัดส่งเจ้าหน้าที่ไปปฏิบัติหน้าที่ในศรชล.ตามที่ผู้อํานวยการศรชล.ร้องขอ ระยะเวลาหมุนเวียนคราวละ 1-2 ปี
รัฐบาลไทย-ข่าวทำเนียบรัฐบาล-รมว.อว. เป็นประธานเปิดการประชุมวิชาการด้านอิสลามศึกษาและมุสลิมศึกษาระดับชาติ ครั้งที่ 6 พร้อมกล่าวปาฐกถาพิเศษ
วันอังคารที่ 7 ธันวาคม 2564
รมว.อว. เป็นประธานเปิดการประชุมวิชาการด้านอิสลามศึกษาและมุสลิมศึกษาระดับชาติ ครั้งที่ 6 พร้อมกล่าวปาฐกถาพิเศษ
รมว.อว. เป็นประธานเปิดการประชุมวิชาการด้านอิสลามศึกษาและมุสลิมศึกษาระดับชาติ ครั้งที่ 6 พร้อมกล่าวปาฐกถาพิเศษ
(1 ธันวาคม 2564) ศ.(พิเศษ) ดร.เอนก เหล่าธรรมทัศน์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม (รมว.อว.) เป็นประธานเปิดการประชุมวิชาการด้านอิสลามศึกษาและมุสลิมศึกษาระดับชาติ ครั้งที่ 6 หัวข้อ อิสลามศึกษาและมุสลิมศึกษาในยุคโควิดและหลังโควิด : ประสบการณ์และความท้าทายของมนุษยชาติ พร้อมกล่าวปาฐกถาพิเศษ เรื่อง “โลกมุสลิมในสายตาของรัฐมนตรี อว. : ประสบการณ์วิจัยและแง่คิด” ผ่านระบบ Zoom ณ ห้องประชุมรัฐมนตรี ชั้น 2 สป.อว.
ศ.(พิเศษ) ดร.เอนก เผยว่า ความรู้สึกที่ได้ศึกษาด้วยตัวเองมาประมาณ 3-4 กว่าปี สาเหตุที่สนใจเรื่องของของโลกมุสลิมและอิสลาม ที่ไม่จํากัดแค่เฉพาะ 3 จังหวัดภาคใต้หรือไม่จํากัดเฉพาะที่ๆ มีชาวอิสลามหรือชาวมุสลิมเท่านั้น แต่หมายถึงอิสลามและมุสลิมที่เป็นระดับโลก “สําหรับการเดินทางไปประเทศอีหร่าน ได้เปลี่ยนความคิดที่มีต่อมุสลิมและอิสลามไป ผมได้ตระหนักว่าเป็นชาติที่ยิ่งใหญ่มากหลังจากที่มีอิสลามเข้าไปแล้ว ชาวมุสลิมมีสุนทรียะ มีศิลปกรรมที่สวยมาก ตอนไปประเทศซีเรียก็สวยงามมากเพราะสร้างขึ้นบนพื้นฐานเดิมของโรมัน ซีเรียไม่ได้มีแต่มุสลิมอิสลาม ซีเรียเดิมเป็นโรมันโบราณ แต่ก็ได้เห็นอิสลามพัฒนาและต่อยอดไปสวยงามมาก จากนั้นก็เริ่มสนใจประวัติศาสตร์ อิสลามขยายตัวรวดเร็วมากส่วนหนึ่งก็มาจากอิทธิพลของศาสนา ส่วนประวัติศาสตร์สเปนก็ได้รับอะไรดี ๆ ของมุสลิมของอิสลามเยอะมาก เพราะว่าตั้งแต่แต่ ค.ศ. 700 จนถึง ประมาณ ค.ศ. 1600-1700 ก็ถือว่าเป็นสิ่งที่นําหน้าที่สุดของโลก มีวิทยาศาสตร์ที่ก้าวหน้ามาก อันนี้ก็จะไม่ตรงกับความรู้สึกหรือความรู้คนไทย คนไทยรู้จักอิสลามเพราะว่าศาสนาของคนจํานวนหนึ่งในประเทศไทยและก็ของประเทศใกล้เคียง ที่คนในเอเชียสนใจรับศาสนาอิสลามเข้ามาเพราะคนแถบนี้เห็นว่าคนมุสลิมคนอิสลามเก่ง มีความรู้ เดินเรือเก่ง ค้าขายเก่งและร่ํารวย”